અત્યાર સુધી હાથતાળી આપી રહેલા વરસાદે ગુજરાત પર પોતાની મહેર વરસાવી છે. જ્યારે બીજી તરફ વરસાદ વેરણ બની વરસી રહ્યો છે. સતત ત્રીજા દિવસે પણ વરસી રહેલા વરસાદે ખેડૂતોને તો ખુશ કર્યા છે પરંતુ જનજીવન અસ્તવ્યસ્ત પણ કરી દીધું છે. સમગ્ર ગુજરાતમાં આ સ્થિતિ જોવા મળી રહી છે. અત્રે નોંધનીય છે કે છેલ્લા ત્રણ દિવસથી ગુજરાતના સૌરાષ્ટ્ર, બનાસકાંઠા, અમદાવાદ, સાબરકાંઠા, કચ્છ, સુરેન્દ્રનગર, મહેસાણા, ગાંધીનગર સહિતના અન્ય જિલ્લાઓમાં ભારે વરસાદ વરસી રહ્યો છે.